Wysheid en verstand 4 – Liplekker
Donderdag 24 Jan. 2019 Tema: Wysheid en verstand 4
****Ons lewe in onseker en ernstige tye. Tog dien ons die Enigste Skepper God Wat 'n voorreg om te WEET Hy is aan my kant! Nou 'n vraag. Wat is 'n beginsel? 'n Beginsel is 'n algemene reël wat nooit verander nie. Dan die kosbare woorde wat sê wat die beginsel van wysheid is, dus is dit onveranderlik en altyd so. Verder lees ons ook waar ons dit kan vind.
Pred 12:11 Die woorde van die wyse manne is soos prikkels; en soos spykers, diep ingeslaan, is die versamelde spreuke; hulle is deur die enige Herder gegee.
Deut. 8:17 en jy in jou hart dink: My krag en die sterkte van my hand het vir my hierdie rykdom verwerwe.18 Maar dink aan die HERE jou God, dat dit Hy is wat jou krag gee om rykdom te verwerwe, dat Hy sy verbond kan bevestig wat Hy aan jou vaders met 'n eed beloof het, soos dit vandag is.
Onse Vader Hoe wonderlik om te weet U as Skepper van hemel en aarde gee ons krag wysheid en verstand. Baie dankie vir U woord wat ons rig en lei op ons lewenspad. Ek bid vanmôre vir elkeen wie se naam met die letter N begin op ons poslys. My Heer gee hulle vandag daardie versekering dat daar by U niks onmoontlik is nie. Ons moet net aan U vashou en glo. In Jesus se Naam . Amen